CELEX: C2004/201/37
Language: et
Date: 2004-08-07 00:00:00
Title: Kohtuasi T-177/04: Hagi, mille esitas easyJet Airline Company Limited 14. mail 2004 Euroopa Ühenduste Komisjoni vastu

7.8.2004   
            
            
               ET
            
            
               Euroopa Liidu Teataja
            
            
               C 201/17
            
         Hagi, mille esitas easyJet Airline Company Limited 14. mail 2004 Euroopa Ühenduste Komisjoni vastu
   (Kohtuasi T-177/04)
   (2004/C 201/37)
   Kohtuasja menetluse keel: inglise keel
   Euroopa Ühenduste Esimese Astme Kohtule on esitanud 14. mail 2004. aastal hagi Euroopa Ühenduste Komisjoni vastu easyJet Airline Company Limited, asukoht Luton (Ühendkuningriik), keda esindavad solicitor'id J.Cook, S. Dolan ja J. Parker,.
   Hageja palub esimese astme kohtul:
   
               —
            
            
               tühistada komisjoni 11. veebruari 2004. aasta otsus asjas nr COMP/M.3280 (Air France / KLM), millega vastavalt nõukogu määrusele 4064/89/EMÜ (1) kuulutati koondumine tingimuslikult ühisturuga kokkusobivaks;
            
         
               —
            
            
               jätta kohtukulud komisjoni kanda.
            
         Õiguslikud alused ja peamised argumendid
   Vaidlustatud otsuses jõudis komisjon järeldusele, et lennuettevõtjate “Air France” ja “KLM” ühinemise tulemusena kas tekib või tugevneb turguvalitsev seisund ühtekokku neljateistkümnel linnadevahelisel lennuliinil. Siiski kuulutas komisjon koondumise ühisturuga kokkusobivaks tingimusel, et täidetakse ühinemise poolte võetud kohustused.
   Ise lennuettevõtjaks olev hageja taotleb, tuginedes mitmele ilmsele veale komisjoni hinnangus, selle otsuse tühistamist. Eelkõige väidab ta, et komisjon ei võtnud piisavalt arvesse järgmisi asjaolusid:
   
               —
            
            
               ühinenud ettevõtja võimendunud valitsev seisund lennuliinidel, kus Air France'i ja KLMi tegevus varem ei kattunud;
            
         
               —
            
            
               kas ühinemine tekitas või tugevdas valitsevat seisundit lennuväljateenuste ostmise turul;
            
         
               —
            
            
               ühinemise mõju võimalikule konkurentsile.
            
         Lisaks väidab hageja, et komisjon ei põhjendanud piisavalt oma järeldusi selle kohta, et Pariisi lennuväljad “Charles de Gaulle” ja “Orly” on teineteist asendavad. Lõpuks leiab hageja, et poolte võetud kohustused olid ilmselgelt ebapiisavad selleks, et taastada tõhusa konkurentsi struktuur turgudel, mille osas tekkis turgu valitseva seisundi kahtlus ja et komisjon tegi neid heaks kiites hindamisvea.
   
      (1)  EÜT L 257/90, lk 13